กรุงศรีชูตราสารหนี้6เดือนจ่าย3.15%ต่อปี
บลจ.กรุงศรี ขายกองทุนตราสารหนี้ 6 เดือน  ลงทุนทั้งในและต่างประเทศ ผลตอบแทน 3.15% ต่อปี
27 ส.ค. 2555

บลจ.กรุงศรี ขายกองทุนตราสารหนี้ 6 เดือน  ลงทุนทั้งในและต่างประเทศ ผลตอบแทน 3.15% ต่อปี
นายฉัตรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงศรี เปิดเผยว่า บริษัทเปิดขายกองทุนเปิดกรุงศรีตราสารหนี้ 6M34 (KFFIX6M34) อายุโครงการประมาณ 6 เดือน ลงทุนในตราสารหนี้ทั้งในประเทศและต่างประเทศ   เสนอขายระหว่างวันที่ 28 ส.ค. – 3 ก.ย. 55 ลงทุนขั้นต่ำ 10,000 บาท จ่ายผลตอบแทนประมาณ 3.15% ต่อปี  
ตราสารที่จะลงทุน ได้แก่ ตราสารหนี้ภาครัฐไทย สัดส่วนการลงทุน 31%  ตราสารหนี้ระยะสั้นออกโดย ธนาคารกรุงศรีอยุธยา สัดส่วนการลงทุน 9%  ตั๋วแลกเงินออกโดย บริษัท อยุธยา แคปปิตอล ออโต้ ลีส สัดส่วนการลงทุน 20% เงินฝากธนาคาร Bank of China (สาขามาเก๊า) สัดส่วนการลงทุน 20% และเงินฝากธนาคาร Abu Dhabi Commercial Bank (สหรัฐอาหรับเอมิเรสต์)  สัดส่วนการลงทุน 20 % 
“นักลงทุนจะได้รับผลตอบแทนจากการขายคืนหน่วยลงทุนโดยอัตโนมัติประมาณ 3.15% ต่อปี  และหลังครบกำหนดอายุโครงการบริษัทจะรับซื้อคืนหน่วยลงทุนอัตโนมัติและสับเปลี่ยนหน่วยลงทุนไปยังกองทุนเปิดกรุงศรีตราสารเงิน (KFCASH) ซึ่งเป็นกองทุนรวมตลาดเงิน เพื่อเพิ่มโอกาสให้ผู้ถือหน่วยลงทุนได้รับผลตอบแทนที่ดีจากการลงทุนต่อไป”นายฉัตรพี กล่าว